ઇન્ફોર્મેશન ટેકનોલોજી અને ટ્રાન્સપોર્ટ વ્યવસ્થા સુધરી જતા વિશ્વ વેપાર અને સંબંધ વધ્યો છે. જેના પરિણામે વિશ્વમાં દરેક કંપની પોતાના વૈશ્વિક કદ વિશે વિચારીને આગળ વધી રહી છે. આ માટે સંવાદ સાધવા વિશ્વમાં અનુવાદકો અને દુભાષિયાઓની મોટી માંગ ઉભી થઇ છે. જેઓ બે ભાષા કરતા વધારે ભાષા જાણતા હોય તેમના માટે જોબ માર્કેટમાં આકર્ષક તકો રહેલી છે. ખાસ કરીને ચાઇનીઝ, જાપાનીઝ અને રશિયન જેવી અઘરી ભાષામાંથી અનુવાદ કરનારાઓની મોટી ડિમાન્ડ રહેવાની છે.